《登云峰山观海岛诗》
南北朝·郑道昭

山游悦遥赏，观沧眺白沙。云路沈仙驾，灵章飞玉车。

金轩接日彩，紫盖通月华。腾龙蔼星水，翻凤映烟家。

往来风云道，出入朱明霞。雾帐芳宵起，蓬台植汉邪。

流精丽旻部，低翠曜天葩。此瞩宁独好，斯见理如麻。

秦皇非徒驾，汉武岂空嗟。

作者简介：（?—516）北魏荥阳开封人，字僖伯。郑羲子。初为中书学生，迁秘书郎。随孝文帝征沔北，受宠遇。官国子祭酒，屡表请崇儒敦学。累除光州刺史，转青州刺史，官至秘书监。工书法。清代中叶在山东掖县云峰山发现其题名、题诗石刻，又《郑文公碑》亦出其手，列为北魏碑刻书法珍品。